Ene Säinas
Ene Säinas (sündinud 10. juunil 1942 Tallinnas) on Rootsi endine kergejõustiklane. Ta alustas sihipäraseid sporditreeninguid 1955. aastal. Ta oli (kaugushüppes) 1960. aastal Rootsi naiste meister nii juunioride kui ka täiskasvanute vanuseklassis ning sai 1961. aastal täiskasvanute meistrivõistlustel pronksmedali. Ta sai aastatel 1959 ja 1960 Rootsi meistrivõistlustel Göteborgi KIK naiskonna koosseisus 4x100 m teatejooksus hõbemedali. Ta õppis hiljem Göteborgi Ülikoolis.